[{"text_idx": "#000000", "text": "Mae StreetLink yn wefan, ap symudol a llinell ffo\u0302n y gall y cyhoedd a phobl ddigartref ei ddefnyddio"}, {"text_idx": "#000001", "text": "Poeni am rywun sy\u2019n cysgu allan?"}, {"text_idx": "#000002", "text": "Defnyddiwch y gwasanaeth i roi gwybod i awdurdodau lleol a gwasanaethau allgymorth ar strydoedd Cymru a Lloegr am unrhyw un sy\u2019n cysgu allan."}, {"text_idx": "#000003", "text": "Ar o\u0302l rhoi gwybod i StreetLink, bydd yr wybodaeth yn cael ei throsglwyddo i\u2019r gwasanaethau priodol a bydd gweithiwr proffesiynol yn ymweld a\u0302\u2019r person sy\u2019n cysgu allan er mwyn ei helpu."}, {"text_idx": "#000004", "text": "Drwy\u2019r gwasanaeth hwn gall y cyhoedd wneud rhywbeth i helpu i fynd i\u2019r afael a\u0302 digartrefedd. Dyma\u2019r cam gyntaf at wneud yn siw\u0302r bod y bobl sydd ar y stryd yn gallu cael eu cysylltu a\u0302\u2019r cymorth a\u2019r gwasanaethau sydd ar gael iddyn nhw."}, {"text_idx": "#000006", "text": "Pam fod StreetLink yn bwysig?"}, {"text_idx": "#000007", "text": "Os ydych chi\u2019n poeni am rywun sy\u2019n cysgu allan, mae StreetLink yn ffordd hawdd ac effeithiol o gymryd camau cadarnhaol."}, {"text_idx": "#000008", "text": "Mae tystiolaeth yn awgrymu nad yw gwasanaethau lleol yn gwybod am rai pobl sy\u2019n cysgu allan, ac nid yw pawb sy\u2019n cysgu allan yn gwybod bod cymorth ar gael iddyn nhw \u2013 nid yw tua 50% o bobl sy\u2019n newydd i gysgu allan wedi ceisio chwilio am gyngor neu gymorth."}, {"text_idx": "#000009", "text": "Mae angen eich help chi ar awdurdodau lleol a\u2019r elusennau ac asiantaethau cymorth priodol i gysylltu a\u0302\u2019r bobl sy\u2019n agored i niwed yn eich ardal chi."}, {"text_idx": "#000010", "text": "Gall fod yn anodd i\u2019r cyhoedd wybod beth i\u2019w wneud am ddigartrefedd. Wrth i\u2019r mater ddod yn fwy amlwg, rydyn ni angen gweithio gyda\u2019n gilydd i helpu pobl ddigartref a phobl sy\u2019n agored i niwed i gael y cymorth sy\u2019n gweithio iddyn nhw."}, {"text_idx": "#000011", "text": "Os ydych chi\u2019n cysgu allan, gallwch ddefnyddio StreetLink i roi gwybod i awdurdod lleol a derbyn ymweliad gan un o\u2019u staff allgymorth. Ond, gallwch hefyd ymweld yn uniongyrchol a\u0302\u2019ch ti\u0302m Opsiynau Tai lleol."}]